Robert Edwards

Ffisiolegydd o Loegr ac arloeswr mewn meddygaeth atgenhedlu, a ffrwythloni in-vitro (IVF) oedd Robert Geoffrey Edwards. Astudiodd ar gyfer ei radd cyntaf ym Mhrifysgol Bangor, Cymru. Ynghyd â'r obstetrydd a'r gynaecolegydd Patrick Steptoe a'r nyrs a'r embryolegydd Jean Purdy, llwyddodd Edwards i arloesi'r weithred o genhedlu trwy IVF, a arweiniodd at enedigaeth Louise Brown ar 25 Gorffennaf 1978. Sefydlodd y tri yma y rhaglen IVF gyntaf ar gyfer cleifion anffrwythlon a hyfforddi gwyddonwyr eraill yn eu technegau. Edwards oedd prif olygydd y cylchgrawn Human Reproduction yn 1986. Yn 2010, dyfarnwyd Gwobr Nobel mewn Ffisioleg neu Feddygaeth iddo "am ddatblygu ffrwythloni in vitro".